ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 191.65 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 191.65 கோடிக்கும் அதிகமான  டோஸ்கள் செலுத்தப்பட்டுள்ளன. 2,38,04,578 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.21 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.04%ஆக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.75 சதவீதமாக உள்ளது. கடந்த 24 மணி நேரத்தில் 2,549 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,25,87,259.
இந்தியாவில் கடந்த 24 மணி நேரத்தில் 1,829 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,34,962 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 84.49 கோடி . வாராந்திரத் தொற்று 0.57 சதவீதமாக உள்ளது. தினசரித் தொற்று விகிதம் 0.42 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1826198
சட்டம் மற்றும் நீதித்துறை அமைச்சகம்
மாற்றுத்திறனாளிகள் எளிதில் பயன்படுத்தும் வகையில் நீதித்துறையின் மின்னணு உள்கட்டமைப்பு மாற்றியமைப்பு
இந்திய நீதித் துறையின் மின்னணு உள்கட்டமைப்பை மாற்றுத்திறனாளிகள் எளிதில் அணுகும் வகையிலான நடவடிக்கைகளை இந்திய உச்சநீதிமன்றத்தின் மின்னணு குழு தொடர்ந்து மேற்கொண்டு வருகிறது. அந்த வகையில் அனைத்து உயர்நீதிமன்றங்களின் இணையதளங்களிலும் மாற்றுத்திறனாளிகள் எளிதில் பயன்படுத்தும் வகையிலான கேப்ட்சா என்ற குறுகிய இணையதள தட்டச்சு சோதனை வசதி ஏற்படுத்தப்பட்டுள்ளது.
நீதிமன்ற தீர்ப்புகள், உத்தரவுகள், வழக்குகளின் தற்போதைய நிலை போன்ற அத்தியாவசிய தகவல்களைப் பெறுவதற்கு இந்த கேப்ட்சா, நுழைவு வாயிலாக அமைந்துள்ளது. பல்வேறு உயர்நீதிமன்றங்களின் இணையதளங்களில், இதுவரை இருந்து வந்த பிரத்தியேக காணொளி கேப்ட்சா வசதியினால் பார்வையற்றோர் தாங்களாகவே இதனை அணுக இயலாத நிலை இருந்தது. அனைத்து உயர் நீதிமன்றங்களுடன் இணைந்து, காணொளியுடன், ஒலி வடிவிலான கேப்ட்சா வசதியையும் மின்னணு குழு உருவாக்கி உள்ளது. இதன் மூலம் பார்வையற்றவர்களும் இணையதள தகவல்களைத் தாங்களாகவே எளிதில் அணுக முடியும்.
நீதிமன்ற ஆவணங்களை அணுகுவதற்கான நிலையான செயல்பாட்டு வழிமுறைகளை உருவாக்கும் முயற்சியிலும் இந்த மின்னணுக் குழு ஈடுபட்டுள்ளது. இந்தக் குழுவின் தலைவர் டாக்டர் நீதிபதி டி ஒய் சந்திரசூட், ஜூன் 25 தேதியிட்டு அனைத்து உயர் நீதிமன்றங்களின் தலைமை நீதிபதிகளுக்கு எழுதியுள்ள கடிதத்தில், இது சம்பந்தமாக தங்களது கருத்துக்களை தெரிவிக்குமாறு கேட்டுக் கொண்டுள்ளார்.
மற்றொரு குறிப்பிடத்தக்க முன்முயற்சி, தேசிய தகவலியல் மையத்துடன் இணைந்து, மாற்று திறனாளிகளுக்கு உகந்த வகையில் நீதிமன்ற தீர்ப்புகளுக்கான தேடுதல் தளத்தின்  உருவாக்கமாகும். அனைத்து உயர்நீதிமன்றங்களின் இறுதித் தீர்ப்புகளும், ஆணைகளும் இந்தத் தளத்தில் இடம் பெற்றுள்ளன.
மின்னணு குழுவின் இணையதளமும்  மின்னணு நீதிமன்றங்களின் இணையதளமும்  மாற்றுத்திறனாளிகள் எளிதில் அணுகும் வகையில் உருவாக்கப்பட்டிருப்பது மற்றொரு சிறப்பம்சமாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1730627
-----
(Visitor Counter : 243
பொருளாதார விவகாரங்களுக்கான மத்திய அமைச்சரவைக் குழு
முதலாம் தலைமுறை எத்தனால் உற்பத்திக்காக, நாட்டில் எத்தனால் வடிதிறனை அதிகரிப்பதற்கு மத்திய அமைச்சரவை ஒப்புதல்
முதலாம் தலைமுறை எத்தனால் உற்பத்திக்காக, நாட்டில் எத்தனால் வடிதிறனை மேம்படுத்துவதற்கு மத்திய அமைச்சரவை ஒப்புதல் அளித்துள்ளது.
மத்திய அமைச்சரவை கூட்டம் பிரதமர் திரு நரேந்திர மோடி தலைமையில் இன்று நடந்தது. இதில் பல திட்டங்களுக்கு ஒப்புதல் அளிக்கப்பட்டது.
நாட்டில் சர்க்கரை உற்பத்தி 2010-11ம் ஆண்டு முதல் அளவுக்கு அதிகமாக உள்ளது. இனி வரும் ஆண்டுகளிலும், நாட்டில் சர்க்கரை உற்பத்தி கூடுதலாக இருக்கவே வாய்ப்புள்ளது.
அதனால் கூடுதல் கரும்பை எத்தனால் தயாரிப்புக்கு பயன்படுத்துவதுதான் சரியான வழியாகும்.
2022ம் ஆண்டுக்குள் பெட்ரோலில் 10% எத்தனாலை சேர்க்கவும், 2030ம் ஆண்டுக்குள் 20% எத்தனால் சேர்க்கவும் மத்திய அரசு இலக்கு நிர்ணயித்துள்ளது.
தரமான எத்தானல் தயாரிப்பை அதிகரிப்பதற்காக, உணவு தானியங்களான அரிசி, கோதுமை, பார்லி, மக்காச்சோளம் மற்றும் சோளம், கரும்பு, சர்க்கரைவள்ளிக்கிழங்கு போன்றவற்றிலிருந்து, முதல் தலைமுறை எத்தனால் உற்பத்தி செய்வதை அரசு ஊக்குவிக்கிறது.
முதல் தலைமுறை எத்தனால் உற்பத்திக்கான வடிதிறனை மேம்படுத்துவதற்காக மாற்றியமைக்கப்பட்ட திட்டத்துக்கு மத்திய அமைச்சரவை இன்று ஒப்புதல் அளித்தது. இதற்காக புதிய இரட்டை உணவு தானிய வடிகட்டுதல் மையங்கள் அமைக்கப்படவுள்ளன. மேலும் ஏற்கனவே உள்ள கரும்புச்சாறு வடிகட்டுதல் மையங்கள், எத்தனால் தயாரிப்பு வடிகட்டுதல் மையங்களாக விரிவுபடுத்தப்படவுள்ளன. இதற்காக அதில் மூலக்கூறு சல்லடை நீரிழப்பு  சாதனங்கள் பொருத்தப்பட வேண்டும்.
இத்திட்டத்துக்காக வங்கியில் ஆண்டுக்கு 6 சதவீத வட்டியில் கடன் பெறும் போது, 5 ஆண்டு காலத்துக்கு வட்டி மானியம் மற்றும் ஓராண்டு காலம் கழித்து கடனை செலுத்தும் சலுகை அல்லது வங்கி வசூலிக்கும் வட்டியில் 50 சதவீதம் இதில் எது குறைவோ அதை அரசு ஏற்கும். தயாரிக்கப்படும் எத்தனாலில் 75 சதவீதத்தை, எண்ணெய் நிறுவனங்களுக்கு சப்ளை செய்பவர்களுக்கு மட்டுமே இந்த வட்டி சலுகை கிடைக்கும்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
pib.gov.in/PressReleasePage.aspx?PRID=1684626
------
(
பாதுகாப்பு அமைச்சகம்
தென்னாப்பிரிக்காவின் டர்பன் சென்றடைந்தது ஐஎன்எஸ் சுனைனா
ஐ.என்.எஸ். சுனைனா ஆகஸ்ட் 21, 2023 அன்று தென்னாப்பிரிக்காவின் டர்பன் துறைமுகத்தில் நுழைந்தது. இந்தக் கப்பல் தென்னாப்பிரிக்க கடற்படை கப்பலான எஸ்.ஏ.எஸ் கிங் முதலாம் செகுகுனேவுடன் பயிற்சியை மேற்கொண்டது. கடலில் மகிழ்ச்சியை பரிமாறிக் கொண்ட பின்னர், கப்பல் டர்பன் துறைமுகத்திற்குள் நுழைந்தது. இந்த கப்பலை டர்பன் கடற்படை தள கமாண்டிங் கொடி அதிகாரி கென்னத் சிங் மற்றும் எச்.சி.ஐ பிரிட்டோரியா அதிகாரிகள் வரவேற்றனர்.
இந்தியாவிற்கும் தென்னாப்பிரிக்காவிற்கும் இடையிலான 30 ஆண்டுகால தூதரக கூட்டாண்மையை நினைவுகூருவதோடு, இந்திய கடற்படை மற்றும் தென்னாப்பிரிக்கா கடற்படை ஆகிய இரண்டிற்கும் இடையிலான பரஸ்பர செயல்பாடு, கூட்டு மற்றும் பரஸ்பர ஒத்துழைப்பை மேம்படுத்துவதை நோக்கமாகக் கொண்டுள்ளது. துறைமுக அழைப்பின் போது, இரு கடற்படைகளும் தொழில்முறை தொடர்புகள், நிபுணத்துவ பரிமாற்றங்கள் மூலம் சிறந்த நடைமுறைகள் மற்றும் அனுபவங்களைப் பகிர்ந்து கொள்ளும், கூடுதலாக மூத்த ராணுவ மற்றும் சிவில் பிரமுகர்களுடன் கலந்துரையாடலுக்கும் திட்டமிடப்பட்டுள்ளது.
----
ANU/AD/PKV/KPG
(Visitor Counter : 82
தகவல் மற்றும் ஒலிபரப்பு அமைச்சகம்
2030-ஆம் ஆண்டுக்குள், ஊடகம் மற்றும் பொழுதுபோக்குத்துறை 100 பில்லியன் டாலர்களுக்கு மேல் வளர வேண்டும்: இந்திய வர்த்தகம் மற்றும் தொழில்துறை கூட்டமைப்பின் 2022 விரைவுத் தடம் தொடக்க நிகழ்ச்சியில் மத்திய தகவல் மற்றும் ஒலிபரப்புத்துறை செயலாளர் வலியுறுத்தல்
2030-ஆம் ஆண்டுக்குள் தொழிற்துறையை 100 பில்லியன் டாலர்களுக்கு மேல் உயர்த்துவதற்கான இலக்கை நிர்ணயிக்க வேண்டும் என மத்திய தகவல் மற்றும் ஒலிபரப்புத்துறை செயலாளர் அபூர்வ சந்திரா, ஊடகங்கள் மற்றும் பொழுதுபோக்குத் துறைகளை வலியுறுத்தியுள்ளார். “அடுத்த 10 ஆண்டுகளில் இந்தியாவின் பொருளாதாரம் 10 டிரில்லியன் டாலர்களாக வளர்ச்சியடையும். 2030-ஆம் ஆண்டுக்குள், ஊடகங்கள் மற்றும் பொழுதுபோக்குத்துறை 100 பில்லியன் டாலருக்கும் அதிகமாக உயர்வதற்கான இலக்கை நிர்ணயிக்க வேண்டும். ஊடகம் மற்றும் பொழுதுபோக்குத் துறையின் வளர்ச்சிக்குத் தேவையான அனைத்து உதவிகளையும் தகவல் மற்றும் ஒலிபரப்புத்துறை அமைச்சம் செய்யும்” என்றும் இன்று அன்று மும்பையில் நடைபெற்ற, இந்திய வர்த்தகம் மற்றும் தொழிற்துறை கூட்டமைப்பின் 2022-இன் விரைவுத் திட்ட தொடக்க விழாவில் உரையாற்றிய அபூர்வ சந்திரா தெரிவித்தார்.
திரைப்படத் துறையில் அதிக அளவில் அந்நிய முதலீடுகளை ஈர்க்கும் வகையில் இன்வெஸ்ட் இந்தியா நிறுவனத்தை மேம்படுத்தப் போவதாக அவர் கூறினார். “திரைப்படத் துறையின் பல்வேறு பிரிவுகளை அமைச்சகம் ஒன்றாக இணைத்துள்ளது. மும்பையை தலைமையிடமாக கொண்டுள்ள தேசிய திரைப்பட வளர்ச்சிக் கழகம், திரைத்துறையின் முக்கிய இடமாக விளங்கப் போகிறது. இதற்காக திரைத்துறையை சீரமைக்க விரும்புகிறோம். தொழிற்துறையை ஈர்க்கும் வகையில், பிரதமர் திரு.நரேந்திர மோடி தலைமையில் அரசு உருவாக்கியுள்ள இன்வெஸ்ட் இந்தியாவிடம் இதனை ஒப்படைக்க உள்ளோம். நடப்பு ஆண்டில் இந்தியாவுக்கு 100 பில்லியன் டாலர்களுக்கும் அதிகமான அந்நிய நேரடி முதலீடுகள் வரவுள்ளன. அந்நிய முதலீடுகளை ஈர்ப்பதற்கு இன்வெஸ்ட் இந்தியாவை பயன்படுத்த விழைகிறோம். இதன் மூலம் வெளிநாட்டுத் திரைப்படத் தயாரிப்பாளர்களை இந்தியாவுக்குள் வரச்செய்வோம்”.
இந்தியாவில் திரைப்பட படப்பிடிப்பை எளிதாக்கவும், ஊக்குவிக்கவும் அரசு பல்வேறு மாநிலங்களுடன் இணைந்து செயல்படும் என்று செயலாளர் தெரிவித்தார். “அண்மையில் கேன் திரைப்பட விழாவில், ஒலி-ஒளி இணைத்தயாரிப்புக்கான ஊக்கத் திட்டம், இந்தியாவில் வெளிநாட்டுத் திரைப்படங்களை படப்பிடிப்பு செய்வதற்கான ஊக்கத் திட்டத்தையும் அறிவித்தோம். மாநிலங்கள் அளிக்கும் சலுகைகளுடன் இது திரைப்படத் தயாரிப்பாளர்களுக்கு சாதகமான, கவர்ச்சிகரமான திட்டமாக மாறும்” என்று குறிப்பிட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1862505
விவசாயத்துறை அமைச்சகம்
தமிழகம் உள்ளிட்ட மாநிலங்களில் நெல் கொள்முதல் தொடர்ந்து நடைபெற்று வருகிறது
நடப்பு காரீப் சந்தைக் காலத்தில் , காரீப் பயிர்களை, விவசாயிகளிடமிருந்து குறைந்தபட்ச ஆதரவு விலைக்கு அரசு தொடர்ந்து கொள்முதல் செய்து வருகிறது.
பஞ்சாப், ஹரியானா, உத்தரப் பிரதேசம், தமிழ்நாடு, உத்தரகாண்ட், தெலங்கானா, சண்டிகர், ஜம்மு காஷ்மீர், குஜராத், ஆந்திரப் பிரதேசம், ஒடிசா, மகாராஷ்டிரா, மத்தியப் பிரதேசம், பிகார் மற்றும் கேரளாவில் நெல் கொள்முதலில் நல்ல முன்னேற்றம் ஏற்பட்டுள்ளது.
இங்கு டிசம்பர் 9 வரை 362.31 லட்சம் மெட்ரிக் டன் நெல் கொள்முதல் செய்யப்பட்டுள்ளது. கடந்தாண்டில் இதே காலத்தில் 298.79 லட்சம் மெட்ரிக் டன் நெல் கொள்முதல் செய்யப்பட்டிருந்தது.
கடந்தாண்டைவிட இந்தாண்டு நெல் கொள்முதல் 21.25 சதவீதம் அதிகம். இந்தாண்டில் இது வரையிலான மொத்த கொள்முதலில், பஞ்சாப் மாநிலத்தில் மட்டும் 202.77 லட்சம் மெட்ரிக் டன் கொள்முதல் செய்யப்பட்டுள்ளது.
நடப்பு காரீப் சந்தை காலத்தில் 38.62 லட்சம் விவசாயிகள் ஏற்கனவே பயனடைந்துள்ளனர். இவர்கள் தங்களது விளைபொருட்களுக்கு குறைந்தபட்ச ஆதரவு விலையாக ரூ. 68405.39 கோடி பெற்றுள்ளனர்.
மேலும், மாநிலங்கள் வேண்டுகோள்படி, தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப் பிரதேசம், ஒடிசா, ராஜஸ்தான் மற்றும் ஆந்திரப் பிரதேசத்திலிருந்து 48.11 லட்சம் மெட்ரிக் டன் பருப்பு மற்றும் எண்ணெய் வித்துக்கள் ஆதரவு விலையில் கொள்முதல் செய்யவும் ஒப்புதல் வழங்கப்பட்டுள்ளது.
மேலும், ஆந்திரப் பிரதேசம், கர்நாடகா, தமிழ்நாடு மற்றும் கேரளா ஆகிய மாநிலங்களில் இருந்து 1.23 லட்சம் மெட்ரிக் டன் கொப்பரை தேங்காய் கொள்முதல் செய்யவும் அனுமதி வழங்கப்பட்டுள்ளது.
சந்தை விலை, குறைந்தபட்ச ஆதரவு விலையை விட குறைந்தால், மற்ற மாநிலங்களில் பருப்பு மற்றும் எண்ணெய் வித்துக்கள் கொள்முதல் செய்ய, வேண்டுகோள் அடிப்படையில் ஒப்புதல் வழங்கப்படும்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://www.pib.gov.in/PressReleasePage.aspx?PRID=1679777
PIB Headquarters
ரூ.31 லட்சம் மதிப்பிலான தங்கத்தை சென்னை விமான நிலையத்தில் சுங்கத் துறையினர் பறிமுதல் செய்தன
சென்னை விமான நிலையத்தில் இலங்கை விமானத்தில் திங்கட்கிழமை அன்று கொழும்புவிலிருந்து வந்திறங்கிய முகமது ஹிமாஸ்  என்பவரை, வெளியேறும் வழியில் சுங்கத் துறை அதிகாரிகள் தடுத்து நிறுத்தி விசாரணை நடத்தினர். அப்போது அவர் தனது மலக்குடலில் ரப்பர் இழையால் 3 பொட்டலங்களில் தங்கம் மறைத்து வைக்கப்பட்டிருப்பதை ஒப்புக் கொண்டார். 510 கிராம் எடையுள்ள ரூ.19.8 லட்சம் மதிப்பிலான அந்த தங்கத்தை சுங்கத் துறை அதிகாரிகள் பறிமுதல் செய்தனர்.
மற்றொரு சம்பவத்தில் ஷார்ஜாவிலிருந்து ஏர்இந்தியா விமானத்தில் சென்னை வந்திறங்கிய திண்டுக்கல்லை சேர்ந்த ஆயுஷா சித்திகா  என்பவரை வெளியேறும் வழியில் தடுத்து சோதனையிட்டனர். அப்போது சானிடரி நாப்கினுக்குள் ரப்பர் இழையால் மறைத்து வைக்கப்பட்டிருந்த ஒரு பொட்டலத்தைக் கண்டுபிடித்தனர். அதில் இருந்த 291 கிராம் எடையுள்ள ரூ.11.3 லட்சம் மதிப்பிலான தங்கத்தை சுங்க அதிகாரிகள் பறிமுதல் செய்தனர்.
இது குறித்து தொடர்ந்து விசாரணை நடைபெற்று வருவதாக அண்ணா சர்வதேச விமான நிலைய சுங்கத் துறை ஆணையர் வெளியிட்டுள்ள செய்திக்குறிப்பில் தெரிவிக்கப்பட்டுள்ளது.
சுற்றுச்சூழல் மற்றும் வனத்துறை அமைச்சகம்
பீகார் மற்றும் உத்தரப்பிரதேசத்தில் உள்ள இரண்டு புதிய உயிரியல் பூங்காக்களுக்கு மத்திய அரசு அங்கீகாரம்
பீகாரின் நாளந்தாவில் உள்ள ராஜ்கிர் உயிரியல் பூங்கா மற்றும் உத்தரப்பிரதேசத்தின் கோரக்பூரில் உள்ள சாஹீத் அஷ்ஃபாக் உல்லா கான் உயிரியல் பூங்கா ஆகியவற்றுக்கு மத்திய அரசின் அங்கீகாரம் கிடைத்துள்ளது.
மத்திய சுற்றுச்சூழல், வனம் மற்றும் பருவநிலை மாற்றம் அமைச்சர் திரு பிரகாஷ் ஜவடேகர் தலைமையில் இன்று நடைபெற்ற மத்திய உயிரியல் பூங்கா ஆணையத்தின் 37-வது பொதுக்குழுக் கூட்டத்தில் இந்த முடிவு எடுக்கப்பட்டது.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1678908
------
(Visitor Counter : 94
ஜல்சக்தி அமைச்சகம்
கழிப்பறைகள் கட்டப்பட்டதற்கான செலவு
தூய்மை பாரத இயக்கத்தின் கீழ் தூய்மைப் பணிகளை மேற்கொள்ள 2016-17-ம் நிதியாண்டில் இருந்து 2019-20 ஆம் நிதியாண்டு வரை மத்திய அரசு ஒதுக்கிய நிதி குறித்த தகவல் வெளியிடப்பட்டுள்ளது. இதற்கிடையில், கடந்த 2016 ஆம் ஆண்டு முதல் 2020-ம் நிதியாண்டு வரை வீடுகளில் கழிப்பறைகள் கட்டுவதற்காக மத்திய, மாநில அரசுகள் ரூ.83,863.91 கோடியை செலவழித்துள்ளன. இதில் மத்திய அரசின் பங்களிப்பு மட்டும்
ரூ. 51,800 கோடியாகும்.
இத்தகவலை மாநிலங்களவையில் மத்திய நீர்வளத்துறை இணையமைச்சர் திரு பிரஹலாத் சிங் பட்டேல் எழுத்துப்பூர்வமாக அளித்த பதிலில் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
வரவிருக்கும் நீண்ட பண்டிகைக் காலத்தில் பிரதமர் அறிவித்த கொவிட்டுக்கு எதிரான மக்கள் இயக்கத்தை செயல்படுத்துவது தொடர்பாக குஜராத் மாநிலத் துணை முதலமைச்சர் திரு நிதின்பாய் பட்டேலுடன் டாக்டர் ஹர்ஷ வர்தன் ஆலோசனை
மத்திய சுகாதாரம் மற்றும் குடும்ப நலத்துறை அமைச்சர் டாக்டர் ஹர்ஷவர்தன், குஜராத் மாநிலத் துணை முதலமைச்சர் திரு நிதின்பாய் படேல், மாநிலத்தின் சுகாதார மற்றும் மருத்துவக் கல்வி அமைச்சர், மற்றும் அதிகாரிகள் ஆகியோருடன் இன்று ஆலோசனை நடத்தினார்.
கொரோனா பரவல் காலத்தில் பத்தாவது மாதத்தில் நாடு தற்போது இருப்பதை நினைவு கூர்ந்த அமைச்சர் டாக்டர் ஹர்ஷ வர்தன், "சுமார் ஒரு மாத காலமாக தற்போது பாதிக்கப்பட்டுள்ளவர்களின் எண்ணிக்கை பத்து லட்சத்தில் இருந்து இப்போது 7,72,000-மாகக் குறைந்திருக்கிறது. கடந்த 24 மணி நேரத்தில் 55722 பேருக்கு புதிதாக நோய் தொற்று இருப்பது கண்டறியப்பட்டுள்ளது. மேலும் 66 ஆயிரத்து 399 பேர் குணமடைந்து வீடு திரும்பியுள்ளனர். நோய் பரவல் இரட்டிப்பாகும் நாட்கள் 86.3-ஆகக் குறைந்துள்ளது. மிக விரைவில் நாட்டின் பரிசோதனை எண்ணிக்கை 10 கோடி அளவை எட்டும்" என்று தெரிவித்தார்.
குஜராத் மாநிலத்தில் கொரோனா பரவல் தடுப்பு முறை குறித்து பேசிய அமைச்சர் டாக்டர் ஹர்ஷ வர்தன், அதிகமானோர் பாதிக்கப்பட்ட மாநிலங்களுள் ஒன்றாக இருந்த குஜராத், அதிலிருந்து மீண்டு, தற்போது 90.57 சதவிகிதம் பேர் குணமடைந்து இருப்பதாகக் கூறினார்.
எதிர்வரும் குளிர்காலம் மற்றும் நீண்ட பண்டிகைக் காலங்களில் நோய்த்தொற்றின் பரவல் அதிகரிக்கக்கூடும் என்று எச்சரித்த அவர், "அடுத்த மூன்று மாதங்களுக்கு நாம் அனைவரும் மிகுந்த விழிப்புணர்வுடன் இருக்க வேண்டும். முகக் கவசம் அணிவது, சமூக இடைவெளியைப் பின்பற்றுவது மற்றும் அடிக்கடி கை கழுவுவது என்ற பிரதமரின் அறிவுரை, நாட்டின் கடைசி குடிமகனையும் சென்றடைய வேண்டும். கொவிட் சரியான நடத்தை முறையைப் பின்பற்றுவது எளிதானது" என்று தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1665860
-----
(Visitor Counter : 147
பிரதமர் அலுவலகம்
உத்தரப்பிரதேசத்தின் பரேலியில் நிகழ்ந்த சாலை விபத்தில் உயிரிழந்தவர்களுக்கு பிரதமர் இரங்கல்
உத்தரப்பிரதேச மாநிலம் பரேலியில் நிகழ்ந்த சாலை விபத்தில் உயிரிழந்தவர்களுக்கு பிரதமர் திரு நரேந்திர மோடி இரங்கல் தெரிவித்துள்ளார்.
இது குறித்து பிரதமர் அலுவலகம் வெளியிட்டுள்ள டுவிட்டர் பதிவில் கூறியிருப்பதாவது ;
"உத்தரப்பிரதேச மாநிலம் பரேலியில் நடந்த சாலை விபத்து குறித்து மிகுந்த துயரம் அடைந்துள்ளேன். விபத்தில் உயிரிழந்தவர்களின் குடும்பங்களுக்கு எனது ஆழ்ந்த இரங்கலை தெரிவித்துக்கொள்கிறேன். இந்த துயரமான நேரத்தில் கடவுள் அவர்களுக்கு வலிமை அளிக்கட்டும்: பிரதமர்"
வணிகம் மற்றும் தொழில்துறை அமைச்சகம்
சர்வதேச வர்த்தகம் தொடர்பான பிரச்னைகளை தீர்க்க ‘கொவிட்-19 உதவி மையம்’: வெளிநாட்டு வர்த்தக தலைமை இயக்குனரகம் தொடங்கியது
கொவிட் - 19 அதிகரிப்பு சமயத்தில், நாட்டில் ஏற்றுமதி மற்றும் இறக்குமதி நிலவரங்கள், இதில் சம்பந்தப்பட்டவர்கள் சந்திக்கும் பிரச்னைகள் ஆகியவற்றை வர்த்தகத்துறை மற்றும் வெளிநாட்டு வர்த்தகம் தலைமை இயக்குனரகம் ஆகியவை கண்காணிக்கின்றன. சர்வதேச வர்த்தகத்தில் ஏற்படும் பிரச்னைகளுக்கு தீர்வு காண ‘கொவிட்-19 உதவி மையத்தை’ வெளிநாட்டு வர்த்தக தலைமை இயக்குனரகம் செயல்படுத்தியுள்ளது.
வர்த்தகத்துறை/வெளிநாட்டு வர்த்தக தலைமை இயக்குனரகம், ஏற்றுமதி மற்றும் இறக்குமதி உரிமம், சுங்கத்துறை அனுமதி கிடைப்பதில் தாமதம், அதன்பின் ஏற்படும் சிக்கல்கள், ஏற்றுமதி/இறக்குமதி ஆவணங்கள், வங்கி விஷயங்கள் தொடர்பான பிரச்னைகளை இந்த ‘கொவிட்-19 உதவி மையம்’ தீர்த்து வைக்கும்.
இதர அமைச்சகங்கள்/துறைகள்/மத்திய மற்றும் மாநில அரசுகளின் முகமைகள் ஆகிவற்றின் தகவலை சேகரித்து இணைத்து, ஒருங்கிணைந்து செயல்பட்டு இந்த உதவி மையம் தீர்வுகளை வழங்கும்.
அதனால் ஏற்றுமதி மற்றும் இறக்குமதி தொழிலில் ஈடுபட்டுள்ளவர்கள், தங்கள் பிரச்னை குறித்த தகவல்களை வெளிநாட்டு வர்த்தக தலைமை இயக்குனரகத்தின் இணையதளத்தில், கீழ்கண்ட வழிமுறைகளை பின்பற்றி தெரிவிக்கலாம்.
வெளிநாட்டு வர்த்தக தலைமை இயக்குனரகத்தின் இணையதளத்துக்குள் https://dgft.gov.in- சென்று உதவி மையத்தின் சேவையை நாடலாம்.
இல்லையென்றால், dgftedi[at]nic[dot]in என்ற மின் அஞ்சல் முகவரியிலும் தங்கள் பிரச்னைகளை தெரிவிக்கலாம். கொவிட்-19 உதவி மையத்தை 1800-111-550 என்ற போன் எண்ணிலும் தொடர்பு கொள்ளலாம்.
அதன்பின் தீர்வுகளின் நிலவரத்தையும் அறிந்து கொள்ளும் வசதியும் செய்யப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1714061
(Visitor Counter : 176
பெண்கள் மற்றும் குழந்தை நலன் அமைச்சகம்
அங்கன்வாடி பணியாளர்கள் / உதவியாளர்களுக்கு மதிப்பூதியத்தை உயர்த்தி வழங்குவதால், ஊட்டச்சத்து இயக்கம் திட்ட சேவைகளை மேம்படுத்தும்: திருமதி மேனகா சஞ்சய்காந்தி
மகளிர் குழந்தைகள் மேம்பாட்டு அமைச்சரின் அறிக்கை
 திட்டத்தை முன்னின்று தலைமையேற்று நடத்துவதற்கு பிரதமர் திரு. நரேந்திர மோடிக்கு நன்றி தெரிவித்துக் கொள்கிறேன். ஊட்டச்சத்து குறைவை அகற்றுவதற்கான நமது நடவடிக்கைகளை மக்கள் இயக்கமாக மாற்றினாலன்றி அதனால் முழு வெற்றி கிடைக்காது என்ற கருத்து பிரதமருடையதுதான்.
கடந்த 4 ஆண்டுகளில் ஊட்டச்சத்து குறைவுக்கு எதிரான தமது போரின் பல்வேறு அம்சங்களை ஒருங்கிணைத்து வந்துள்ளோம். இதனையடுத்து, இந்த முயற்சிகளை மக்கள் இயக்கமாக மாற்ற முடியும்.
அங்கன்வாடி பணியாளர்கள், உதவியாளர்களின் மதிப்பூதியம் தற்போதுள்ளதைப் போல ஒன்றரை மடங்கு உயர்த்தப்படுகிறது. அங்கன்வாடி பணியாளர்கள் ரூ.3000-லிருந்து, ரூ.4500 பெறவுள்ளனர். மினி அங்கன்வாடி பணியாளர்கள் ரூ.2250-லிருந்து ரூ.3000 பெறுவார்கள். அங்கன்வாடி உதவியாளர்கள் மாதம் ரூ.1500-லிருந்து ரூ.2250 பெறவுள்ளனர். இந்த ஊதிய உயர்வு அவர்களது மன உறுதியை உயர்த்தி, சேவையை மேம்படுத்தும். இதனையடுத்து, போஷான் அபியான் திட்டத்தின் இலக்கு எளிதாக எட்டப்படும்.
இந்த நடவடிக்கைகளுடன் ஊட்டச்சத்து இயக்கம் திட்டத்தை தொடங்கியுள்ளோம். சிறப்பான, ஆரோக்கியமான, தூய்மையான ஊட்டச்சத்தை அனைத்து பயனாளிகளுக்கும் கிடைக்கச் செய்யும் நடவடிக்கை தொடங்கியுள்ளது. ஊட்டச்சத்து இயக்கம் திட்டத்தில் நம்முடன் இணைந்து பங்காற்றிய அமைச்சரவை சகாக்களுக்கு நான் கடமைப்பட்டுள்ளேன். அடித்தள நிலையில், மகளிர் குழந்தைகள் மேம்பாடு, சுகாதாரம், ஊரக மேம்பாடு, பழங்குடியினர் விவகாரங்கள், மனிதவள மேம்பாடு, குடிநீர் மற்றும் சுகாதாரம் உள்ளிட்ட அமைச்சகங்களின் சேவைகளை இதன்மூலம் ஒருமுகப்படுத்துகிறோம். இந்த நடவடிக்கைகள் எல்லாம் குழந்தைகளின் நலனும், ஆரோக்கியமுமே அரசின் மிக உயர்ந்த முன்னுரிமைகள் ஆகும் என்ற செய்தியை எடுத்துச் சொல்லும் நோக்கம் கொண்டவை.
(Visitor Counter : 211
குறு சிறு மற்றும் நடுத்தர தொழில் துறை அமைச்சகம்
குறு, சிறு மற்றும் நடுத்தர நிறுவனங்களின் வேலைவாய்ப்பு பெற்றவர்களின் புள்ளி விவரம்
2021-22ஆம் நிதியாண்டில் குறு, சிறு மற்றும் நடுத்தர நிறுவனங்களின் உதயம் இணையதள முன்பதிவு மூலம் 1,31,18,896 பேர் வேலைவாய்ப்பைப் பெற்றுள்ளனர். முன்னதாக 2020-221-ஆம் நிதியாண்டில் 1,12,97,690 பேர் குறு, சிறு மற்றும் நடுத்தர நிறுவனங்களின் வேலை செய்யும் வாய்ப்பைப் பெற்றிருந்தனர்.
உதயம் இணையதளம் மூலம் 2021-22-ஆம் நிதியாண்டில் 20,78,882 நிறுவனங்கள் குறு, சிறு மற்றும் நடுத்தர நிறுவனங்களாகப் பதிவு செய்துள்ளனர். இந்த எண்ணிக்கை கடந்த 2020-21-ஆம் நிதியாண்டில், 18,41,253-ஆக இருந்தது.
மாநிலங்களவையில் இன்று எழுப்பப்பட்ட கேள்விக்கு குறு, சிறு மற்றும் நடுத்தர நிறுவனங்கள் துறை இணை அமைச்சர் திரு பானு பிரதாப் சிங் வர்மா எழுத்து மூலம் அளித்த பதிலில் இதனைத் தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1884735
பிரதமர் அலுவலகம்
கடற்படை தினத்தை முன்னிட்டு இந்தியக் கடற்படைக்குப் பிரதமர் வாழ்த்து
கடற்படை தினத்தை முன்னிட்டு இந்தியக் கடற்படை வீரர்களுக்கு ப் பிரதமர் திரு. நரேந்திர மோடி வாழ்த்து தெரிவித்துள்ளார்.
“கடற்படை தின வாழ்த்துக்கள். இந்தியக் கடற்படையின் அபாரமான பங்களிப்புக்காக நாம் பெருமை கொள்கிறோம். தொழில்முறை மற்றும் சிறந்த தைரியத்திற்காக நமது கடற்படை பரவலாக மதிக்கப்படுகிறது. இயற்கைப் பேரிடர்கள் போன்ற நெருக்கடியான சூழ்நிலைகளை எதிர்கொள்வதில் நமது கடற்படையினர் எப்போதும் முன்னணியில் உள்ளனர்”, என்று பிரதமர் தமது டுவிட்டர் செய்தியில் கூறியுள்ளார்.
(
PIB Headquarters
பாண்டிச்சேரி பல்கலைக்கழக பட்டமளிப்பு விழா
பாண்டிச்சேரி பல்கலைக்கழகத்தின் 27-வது பட்டமளிப்பு விழா இம்மாதம் 23-ந் தேதி திங்கட்கிழமை  அன்று பிற்பகல் 12.40 மணிக்கு டாக்டர் பி.ஆர்.அம்பேத்கர் நிர்வாக கட்டிட வளாகத்தில் அமைந்துள்ள ஜவஹர்லால் நேரு கலையரங்கில் நடைபெற உள்ளது.
இவ்விழாவில் முதன்மை விருந்தினராக கலந்து கொண்டு, பட்டமளிப்பு விழா உரை நிகழ்த்திட மேதகு குடியரசுத் தலைவர் திரு.ராம்நாத் கோவிந்த் இசைவு தெரிவித்துள்ளார்.
புதுச்சேரி துணை நிலை ஆளுநர் டாக்டர் கிரண் பேடி, புதுச்சேரி முதலமைச்சர் திரு.வி.நாராயணசாமி, வருவாய்த் துறை அமைச்சர் திரு.எம்.ஓ.எச்.எஃப்.ஷாஜஹான், கல்வி அமைச்சர் திரு.ஆர்.கமலக்கண்ணன், மாநிலங்களவை உறுப்பினர் திரு.என்.கோகுலகிருஷ்ணன், மக்களவை உறுப்பினர் திரு.வி.வைத்திலிங்கம் ஆகியோர் கவுரவ விருந்தினர்களாக கலந்து கொள்கின்றனர்.
பாண்டிச்சேரி பல்கலைக்கழக துணை வேந்தர் பேராசிரியர் திரு.குருமீத் சிங் பட்டமளிப்பு விழாவுக்கு தலைமை தாங்குவதாக பாண்டிச்சேரி பல்கலைக்கழக பதிவாளர் டாக்டர் பி.சித்ரா வெளியிட்டுள்ள செய்திக் குறிப்பில் தெரிவித்துள்ளார்.
இளைஞர் நலன் மற்றும் விளையாட்டு அமைச்சகம்
பள்ளி மாணவர்களுக்கான கெலோ இந்தியா விளையாட்டுப் போட்டியில் 1500 மீட்டர் ஓட்டப் பந்தயத்தில் முதல் தங்கத்தை வென்றார் அனுப் குமார்.
2 தங்கம் வென்றது தமிழகம், உத்தரகாண்ட், உத்தரப்பிரதேசம், கேரளா, ஹரியானா தலா 1 தங்கம் வென்றன.
பள்ளி மாணவர்களுக்கு இடையிலான கெலோ இந்தியா விளையாட்டுப் போட்டியில் உத்தரகாண்ட் மாநிலத்தைச் சேர்ந்த அனுப் குமார் முதல் தங்கத்தை வென்றுள்ளார். டெல்லியில் உள்ள ஜவஹர்லால் நேரு ஸ்டேடியத்தில் துவக்க நாளான ஜனவரி 31-ம் தேதி 6 விளையாட்டுகளில் போட்டி நடைபெற்றது இதில் தமிழகம் 2 தங்கப் பதக்கங்களை வென்றது.
உத்தரப்பிரதேசம், ஹரியாணா, கேரளம், உத்தரகாண்ட் ஆகிய மாநிலங்கள் தலா 1 தங்கப் பதக்கத்தை வென்றன.
ரெய்ப்பூரில் உள்ள விளையாட்டுக் கல்லூரியில் பயிற்சி பெற்ற அனுப் குமார் 1500 மீட்டர் தூரத்தை 4 நிமிஷம் 04.77 விநாடிகளில் ஓடி முதல் தங்கத்தை வென்றார். இவர் பிரான்ஸில் நடைபெற்ற பள்ளி மாணவர்களுக்கு இடையிலான உலகப் போட்டியில் 800 மீட்டர் ஓட்டப் பந்தயத்தில் வெள்ளி வென்றுள்ளார். அந்த தூரத்தை இவர் 1 நிமிஷம் 53.59 விநாடிகளில் கடந்துள்ளார்.
1500, 800 மீட்டர் ஓட்டப் பந்தயங்களில் தங்கத்தை இலக்காக கொண்ட அவர், தமிழகத்தின் பி. மாதேஷ், உத்தரப்பிரதேசத்தின் சந்தீப் குமார் இருவரையும் பின்னுக்குத் தள்ளி தங்கம் வென்றார். மாதேஷ் வெள்ளியும் சந்தீப் வெண்கலமும் வென்றனர்,
பெண்களுக்கான 1500 மீட்டர் ஓட்டப் பந்தயத்தில் கேரளத்தின் கே. சாந்தினி முதல் இடம் பிடித்தார், இவர் இந்த தூரத்தை 4 நிமிஷம் 50.81 விநாடிகளில் கடந்தார்.
ஆடவருக்கான குண்டு எறிதல் போட்டியில் உத்தரப்பிரதேசத்தின் அபிஷேக் சிங் 18.73 மீட்டர் தூரம் வீசி தங்கம் வென்றார். மத்தியப் பிரதேசத்தின் கார்த்திகே தேஸ்வால் 18.29 மீட்டர் தூரம் வீசி வெள்ளி வென்றார்.
அதே போல் மும்முறை தாண்டுதல் போட்டியில் தமிழகத்தின் பிரவீண் 15.22 மீட்டர் தூரம் தாண்டி தங்கம் வென்றார், உத்தரப்பிரதேசத்தின் சச்சின் குஜ்ஜார் 14.46 மீட்டர் தூரம் தாண்டி வெள்ளிப் பதக்கத்தையும் கேரளத்தின் ஆகாஷ் வர்கீஸ் 14.27 மீட்டர் தூரம் தாண்டி வெண்கலத்தையும் வென்றனர்.
மகளிருக்கான குண்டு எறிதல் போட்டியில் ஹரியானாவின் பூஜா 13.88 மீட்டர் தூரம் வீசி தங்கம் வென்றார். தமிழகத்தின் ஏ. சூசன் 13.39 மீட்டர் தூரம் வீசி வெள்ளியும் ஹரியானாவின் ரேகா 13.20 மீட்டர் தூரம் வீசி வெண்கலமும் வென்றனர்.
மகளிருக்கான மும்முறை தாண்டுதல் போட்டியில் தமிழகத்தின் கோலேஷியா 12.29 மீட்டர் தூரம் தாண்டி தங்கம் வென்றார். கேரளத்தின் சந்த்ரா பாபு 12.27 மீட்டர் தாண்டி வெள்ளியும் தமிழகத்தின் தபிதா 11.95 மீட்டர் தாண்டி வெண்கலமும் வென்றனர்.
(Visitor Counter : 104
உள்நாட்டு விமானப் போக்குவரத்து அமைச்சகம்
வடகிழக்கு இந்தியாவில் விமானப் போக்குவரத்தை அதிகரிப்பதில் மைல்கல்: இம்பால் – ஷில்லாங் நேரடி விமானப் போக்குவரத்து துவக்கம்
உடான் - பிராந்திய போக்குவரத்துத் திட்டத்தின் கீழ், நேற்று மணிப்பூர் இம்பாலுக்கும், மேகலாயா ஷில்லாங்கிற்கும் இடையே நேரடி விமானப் போக்குவரத்து முதன்முறையாக துவக்கி வைக்கப்பட்டது. இதனால், வடகிழக்கு இந்தியாவின் முக்கியப் பகுதிகளில் விமானப் போக்குவரத்தை வலுப்படுத்துவது என்ற மத்திய அரசின் நோக்கம் நிறைவேறியுள்ளது.
மணிப்பூர் மற்றும் மேகாலயாவின் தலைநகரங்களுக்கு இடையே விமானப் போக்குவரத்தை துவக்க வேண்டுமென்பது அப்பிராந்திய மக்களின் நீண்டநாள் கோரிக்கையாகும். விமானப் போக்குவரத்து இல்லாததால் இப்பகுதி மக்கள் இம்பாலிலிருந்து ஷில்லாங் செல்வதற்கு 12 மணி நேர சாலைப் பயணம் மேற்கொள்ள வேண்டியுள்ளது. தற்போது துவக்கப்பட்டுள்ள இந்த விமான போக்குவரத்தால் இம்பாலிலிருந்து ஷில்லாங்கிற்கு ஒரு மணி நேரத்திலும், ஷில்லாங்கிலிருந்து இம்பாலுக்கு 75 நிமிடங்களிலும் சென்று விடலாம்.
உடான் திட்டத்தின் கீழ் 59 விமான நிலையங்களும், 361 விமான போக்குவரத்து தடங்களும், இதுவரை நடைமுறைப் படுத்தப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1742142
••••
((Visitor Counter : 217